Весна Мојсова-Чепишевска

**Весна Мојсова-Чепишевска** () — македонски книжевен теоретичар, критичар и редовен професор на Универзитетот „Св. Кирил и Методиј“ во Скопје на Филолошкиот факултет „Блаже Конески“.

## Животопис
Весна Мојсова-Чепишевска е родена на 10 април 1967 година во Скопје. Tаа е ќерка на Љубица Мојсова (1945), родена Ивановска и на **[[Сократ Мојсов]]** (1942), познатиот фудбалер и е еден од неколкуте легенди на ФК Вардар (за кого дебитира во првиот тим со свои неполни осумнаесет години, а се издвојува со 362 одиграни натпревари и 166 голови), но и за францускиот ФК Рен (во сезоните 1971-73). Од својата десетта па сè до својата осумнаесетта година, таа е член на **Детското драмско студио при [[Македонската радио-телевизија]]**. Уште додека студира на Филолошкиот факултет во Скопје, работи како презентер и водител во истата телевизиска куќа.

### Кариера како предавач / универзитетски професор
По дипломирањето, **од 1990 година**, Весна Мојсова-Чепишевска предава група предмети од областа на **современата македонска книжевност**, a од **2010 година** ги предава и предметите **Книжевност за деца 1 и 2**, како и предмети од областа на **македонската култура** на **Филолошкиот факултет „Блаже Конески“ при Универзитетот „Св. Кирил и Методиј“ во Скопје**.
Во 2012 година е избрана за редовен професор на истиот факултет, а во 2017 година и по вторпат за **редовен професор во трајно звање**.
Од ноември 2004. до октомври 2008 година ја обавува функцијата **продекан за настава на Филолошкиот факултет „Блаже Конески“** и надворешен член на Советот на Институтот за фолклор „Марко Цепенков”. Во периодот 2013- 2016 година, таа е **раководител на Катедрата за македонска книжевност и јужнословенски книжевности на Филолошкиот факултет „Блаже Конески“**, а од март 2014 година и член на Извршниот одбор на Универзитетскиот спортски сојуз на Универзитетот „Св. Кирил и Методиј“ во Скопје.

Од 2002 година, две децении работи и како **лектор по македонска литература на школите на Меѓународниот семинар за македонски јазик, литература и култура при Универзитетот „Св. Кирил и Методиј“ во Скопје (МСМЈЛК при УКИМ)**. Од октомври 2019 година до септември 2023 година е **директорка на МСМЈЛК при УКИМ**.

Член е на Друштвото на писателите на Македонија (ДПМ) и на Македонскиот славистички комитет (МСК), од 2009 година. Од 2018 година е член на Претседателството на ДПМ. Била член и на Советот за македонски јазик при Министерството за култура на Р Македонија (2012-2016).

## Творештво
Нејзиниот работен стаж на Универзитетот е во знакот на нејзиното учество на бројни научни и стручни конференции, семинари и симпозиуми, како и на **над 400 објавени трудови** во домашни и странски книжевни списанија, од кои голем дел со меѓународна редакција.
Автор е на **научните книги / монографски публикации (8)**:
* **„Рацин и експресионизмот“** (Скопје: Менора, 2000, 232),
* **„Литературни преокупации“** (Скопје: Менора, 2000, 294),
* **„Лицето на зборовите“** (Скопје: Култура, 2004, 261),
* **[https://kupikniga.mk/product/mal-knizheven-testament/ „Мал книжевен тестамент“]** (Скопје: Македонска реч, 2007, 263),
* **„Игра и симулации“** (Скопје: Галикул, 2011, 405),
* **[https://matica.com.mk/product/semeen-album-matica/ „Семеен албум“]** (Скопје: Матица македонска, 2015, 232),
* **[https://matica.com.mk/product/kluc-vo-klucalkata-na-detstvoto-matica-2/ „Клуч во клучалката на детството“]** (Скопје: Матица македонска, 2019, 322) и
* **[https://matica.com.mk/product/koneski-kako-testament/ „Конески како тестамент“]** (Скопје: Матица македонска, 2021, 271).

како и на **антологиите (3)**:
* **[https://kupikniga.mk/product/12-zheni-glasovi-antologija-na-juzhnoslovenska-zhenska-proza/ „12. Жени. Гласови“] ** (Скопје: Македонска реч, 2008, 255),
* **[https://www.makedonikalitera.mk/prevedena-proza/245-pisuvacot „Пишувачот“]** (Скопје: Македонска реч, 2012, 268) и
* „**[http://www.iliteratura.cz/Clanek/34255/tri-reprezentativni-vhledy-do-makedonske-literatury VÍTR PŘINÁŠÍ HEZKÈ POČASÍ (Antologie nejmladší makedonské poezie)]**. (Brno: Tribun EU, 2014, 244).

Се јавува и како **соавтор на** **антологиите (5)**:
*Vesna Mojsova-Čepiševska, Boguslaw Zieliński, Lech Miodyński. **ŽEGLARZE PAMIĘCI (Antologija wspólczesnej literatury macedońskiej)**. Poznań: Uniwesytet Im. Adama Mickiewicza, 2009, 500.
*Angelina Banović-Markovska / Vesna Mojsova-Čepiševska. **DON’T YOU FYROM ME (Suvremena makedonska pričа)** vo Književna revija. Osijek: Matica Hrvatska, 2009, god.49, br.2-3, 243.
*Весна Мојсова-Чепишевска / Иван Антоновски. **[https://www.youtube.com/watch?v=e2g3Z4zENC4 „Ветерот носи убаво време“]** **(Антологија на најмладата македонска поезија и проза)**. Скопје: Матица македонска, 2012, 337.
*Весна Мојсова-Чепишевска / Иван Антоновски. **„Од чежње до ероса“ (Антологија македонске љубавне лирике)**. Ниш: Нишки културни центар, 2014, 312.
*Весна Мојсова-Чепишевска / Иван Антоновски **„Ново раѓање на зборот: антологија на младата македонска поезија“**. Скопје: ПНВ Публикации, 2023, 208. https://www.kulturabeta.com/post/predlog-kniga-novo-ragjanje-na-zborot
Мојсова-Чепишевска е авторка и на првиот и досега единствен **учебник по македонска литература и култура за странци [https://www.ukim.edu.mk/dokumenti_m/VEZILKA%20_Vesna_Mojsova_Cepisevska.pdf „Везилка“] ** (Скопје: Универзитет „Св. Кирил и Методиј“ во Скопје, 2019, 158). Во 2022 година е објавено **[https://www.ukim.edu.mk/msmjlk/uchebnici/VEZILKA_Vesna_Mojsova_Cepisevska_final.pdf второ, дополнето и изменето издание на учебникот „Везилка“] ** (Скопје: Универзитет „Св. Кирил и Методиј“ во Скопје, 2022, 188).

Второто издание на учебникот по македонска литература и култура за странци **„Везилка“** е достапно и како **[https://www.youtube.com/playlist?list=PL-vF03IWS-W_FkOr8znmrcgwyU8Wgd8T8 аудиокнига]**.

Соавторка е и на **една белетристичка книга**:

*Весна Мојсова-Чепишевска / Елена Атанасиу. **[https://matica.com.mk/product/101-zivot-matica/ „101 живот“ (роман во писма)]**. Скопје: Матица македонска, 2018, 370.

Оваа книга, во 2021 година е поставена на платформата „Самоглас“ во '''аудиоформа'''.

## Награди
За антологијата „Од чежње до ероса“ во февруари 2015 година ја добива наградата **„Светосавски печат“ за посебна книга како исклучителен авторски и издавачки потфат на XI Светосавскиот саем на книга во Ниш**. Во мај 2015 година ја добива и меѓународна награда „Ана Франк“ за афирмација на литературата за деца и млади на фондацијата „Македонија презент“ и на издавачката куќа „Феникс“. Во февруари 2016, за нејзината книга „Семеен албум“ е наградена со **наградата „Димитар Митрев“ на ДПМ за најдобра книга критики и есеи**.

Во 2022 година, на Весна Мојсова-Чепишевска ѝ е доделена наградата '''„13 Ноември“ на Град Скопје''', за монографската публикација „Конески како тестамент“ и **континуираните остварувања во областа на културата**.

## Приватен живот
Весна Мојсова-Чепишевска е сопруга на **Стефан Чепишевски** кој во јавниот живот е познат како Стево, македонски машки (придружен) вокал кој има голем број музички снимки и јавни радио и ТВ настапи, како и настапи на голем број на живи свирки и на концерти на познати македонски бендови и пејачи, еден од ретките кој има дури три настапи на Евровизија. Весна Мојсова-Чепишевска е мајка на **Сара Чепишевска-Витларова**, некогашната голема ТВ ѕвезда од музичката серија на МРТ **„Дајте музика’ (1993)**, а потоа и во емисијата „Сител бамбини“. Денес таа како дипломиран дефектолог-логопед и магистер по филолошки науки од областа на психолингвистиката и македонистиката, работи на Универзитетската клиника за детски болести во Скопје. Весна Мојсова-Чепишевска е мајка и на **[[Горазд Чепишевски]]**, инженер-металург и познат пливач кој како член на ПК Вардар и на македонската репрезентација сè уште држи некои рекорди во помалите категории на 50, 100 и 200 метри грбно во мали и големи базени и е апсолутен рекордер на Р Македонија во истите дисциплини. Мојсова-Чепишевска е и горда баба на **Илина** и **Дарија**, ќерките на Сара Чепишевска-Витларова.

## Наводи

Категорија:Македонски писатели
Категорија:Членови на ДПМ